DA
23.5.2022
Den Europæiske Unions Tidende
L 144/69
For kulstoflagre i jorden: kulstofemissioner i jorden skal medtages og modelleres i denne underkategori (f.eks. fra rismarker).
Emissioner af kulstof i jorden fra restprodukter over jorden (bortset fra naturskov) skal medtages og modelleres i underkategori 2, f.eks. anvendelsen af restprodukter fra ikke-naturskov eller halm.
Optag af kulstof i jorden (akkumulering) skal udelukkes fra resultaterne, f.eks. fra græsarealer eller forbedret arealforvaltning som følge af jordbearbejdning eller andre forvaltningsforanstaltninger, der træffes på landbrugsjord.
Kulstoflagring i jorden må kun indgå i PEF-undersøgelsen som yderligere miljøoplysninger, og hvis der fremlægges dokumentation herfor.
Hvis der er fastsat andre krav til udarbejdelse af modeller i lovgivningen for sektoren, f.eks.
Europa-Parlamentets og Rådets afgørelse om regnskabsregler vedrørende drivhusgasemissioner og -optag fra 2013 (41), som kræver regnskaber for kulstoflagre, skal der udarbejdes en model i overensstemmelse med den relevante lovgivning, som skal angives under yderligere miljøoplysninger.
4.4.11
U d l i g n i n ge r Udtrykket "udligning" bruges ofte til at henvise til tredjeparters aktiviteter til afbødning af drivhusgasemissioner, f.eks.
regulerede ordninger under Kyotoprotokollen (den tidligere mekanisme for bæredygtig udvikling; fælles gennemførelse), nye mekanismer, der drøftes i forbindelse med forhandlingerne om artikel 6 i Parisaftalen om emissionshandelsordninger), eller frivillige ordninger.
Udligninger er reduktioner i drivhusgasemissioner, der anvendes til at kompensere for (dvs. udligninger) drivhusgasemissioner andre steder, f.eks. for at opfylde et frivilligt eller obligatorisk drivhusgasmål eller -loft.
Udligninger beregnes i forhold til en basislinje, der repræsenterer et hypotetisk scenarie for, hvad emissionerne ville have været, hvis det afbødningsprojekt, som genererer udligningerne, ikke var blevet iværksat.
Eksempler på udligninger er mekanismen for bæredygtig udvikling, emissionskreditter og andre udligninger uden for systemet.
Udligninger skal ikke medtages i vurderingen af virkninger i en PEF-undersøgelse, men skal rapporteres særskilt som yderligere miljøoplysninger.
4.5
Håndtering af multifunktionelle processer Hvis en proces eller et anlæg omfatter mere end én funktion, dvs. den/det leverer flere varer og/eller tjenester ("sideprodukter"), er processen eller anlægget "multifunktionelt".
I disse situationer skal alle input og emissioner, der er forbundet med processen, opdeles mellem det primære produkt og de andre sideprodukter på en fastlagt måde.
Der skal udarbejdes modeller for systemer, der omfatter multifunktionelle processer, i overensstemmelse med følgende beslutningshierarki.
Specifikke fordelingskrav i andre afsnit af denne metode har altid forrang for kravene i dette afsnit (f.eks.
afsnit 4.4.2 om elektricitet, afsnit 4.4.3 om transport, afsnit 4.4.10 om drivhusgasemissioner eller afsnit 4.5.1 om slagteriaktiviteter).
Beslutningshierarki 1)
Opdeling eller systemudvidelse
I overensstemmelse med EN ISO 14044:2006 bør opdeling eller systemudvidelse anvendes så vidt muligt for at undgå fordeling.
Opdeling er, når multifunktionelle processer eller anlæg opdeles for at isolere de inputstrømme, der er direkte knyttet til hvert proces- eller anlægsoutput.
Systemudvidelse er, når systemet udvides ved at inkludere yderligere funktioner, der er knyttet til sideprodukterne.
Det skal først undersøges, om den analyserede proces kan opdeles eller udvides.
Hvis opdeling er mulig, skal data kun indsamles for de enhedsprocesser, der er direkte attributive (42) til de undersøgte varer/tjenester.
Hvis systemet kan udvides, skal de yderligere funktioner medtages i analysen, og resultater skal rapporteres for det udvidede system som helhed og ikke for de enkelte sideprodukter.
2)
Fordeling baseret på et relevant underliggende fysisk forhold
Hvis det ikke er muligt at anvende opdeling eller systemudvidelse, bør fordeling anvendes: Systeminput og -output bør deles mellem dets forskellige produkter eller funktioner på en måde, som afspejler de relevante underliggende fysiske forhold mellem dem (EN ISO 14044:2006).
(41) Europa-Parlamentets og Rådets afgørelse nr.
529/2013/EU af 21. maj 2013 om regnskabsregler vedrørende drivhusgasemissioner og -optag i forbindelse med aktiviteter, der vedrører arealanvendelse, ændret arealanvendelse og skovbrug, og oplysninger om handlingsplaner, der vedrører disse aktiviteter (EUT L 165/80).
(42) "En direkte attributiv proces" er en proces, aktivitet eller virkning, der opstår inden for den definerede systemgrænse.